**John «Faxe» Jensen** (født 3. mai 1965) er en dansk fotballspiller og trener. Han ble kjent under Fotball-EM 1992, da han scoret det første mål i finalen mot Tyskland. Kampen endte 2-0 og dermed kunne danskene heve pokalen etter finalen i Göteborg i Sverige. Han debuterte på landslaget i 1986 og spilte totalt 69 kamper før han sluttet som landslagsspiller i 1995. For det danske landslaget scoret han 4 mål, inkludert det berømte målet i finalen 1992.

Karriere
--------

Han spilte for Brøndby IF fra 1986 til 1988 da han gikk til Hamburger SV, der spilte han 47 kamper før han i 1990 gikk tilbake til Brøndby. Han var i Brøndby i 2 nye år før han gikk til Arsenal FC i 1992. Han var i Arsenal frem til 1996 og selv om han fikk med seg 97 kamper ble ikke oppholdet i Arsenal beskrevet som en suksess. I 1996 var han igjen tilbake i Brøndby og han fikk med seg 90 kamper og scoret 3 mål før han i 1999 gikk til Herfølge BK. Her var han både spiller og hovedtrener. Her opplevde han sin største suksess i dansk serie da han ledet Herfølge frem til gull i den danske superligaen. Med denne prestasjonen ble han kåret til årets trener i Danmark. Men suksessen fortsatte ikke for Jensen, året etter rykket Herfølge ned fra superligaen.

I 2002 ble han assistenttrener i Brøndby sammen med Michael Laudrup som ble ansatt som hovedtrener. Trenerparet gav seg etter 2006 sesongen da de ikke som ventet vant seriemesterskapet. I 2007 ble han trener sammen Michael Laudrup i den spanske klubben Getafe CF. De hadde i utgangspunktet en kontrakt på tre år, men de gav seg etter en sesong.

I januar 2009 ble han trener i Randers FC, en karriere som endte 6. oktober samme år. Og det skulle gå over ett år før han fikk seg ny jobb, denne gang i Blackburn Rovers. Her fikk han tilslaget på stillingen som assistentmanager under Steve Kean. Han skrev under en kontrakt over seks måneder 12. januar 2011, en kontrakt han fikk forlenget med et år fra og med 23. mai 2011 etter at Blackburn unngikk nedrykk.

Referanser
----------

1. ↑   transfermarkt.com, oppført som John Jensen, Transfermarkt spiller-ID 92130, besøkt 9. oktober 2017[Hentet fra Wikidata]

Eksterne lenker
---------------

* (de) John «Faxe» Jensen – Munzinger Sportsarchiv Rediger på Wikidata

* (en) John «Faxe» Jensen – UEFA Rediger på Wikidata

* (en) John «Faxe» Jensen – Transfermarkt Rediger på Wikidata

* (en) John «Faxe» Jensen – Transfermarkt (manager) Rediger på Wikidata

* (en) John «Faxe» Jensen – national-football-teams.com Rediger på Wikidata

* (en) John «Faxe» Jensen – WorldFootball.net Rediger på Wikidata

* (en) John «Faxe» Jensen – Soccerbase.com Rediger på Wikidata

* (de) John «Faxe» Jensen – fussballdaten.de Rediger på Wikidata

* (en) John «Faxe» Jensen – Soccerway Rediger på Wikidata

* (en) John «Faxe» Jensen – EU-Football.info Rediger på Wikidata

| * v
* d
* r
Danmarks tropp – EM i fotball 1988 |
| --- |
| 
* 1 Rasmussen
* 2 Sivebæk
* 3 Busk
* 4 M. Olsen (k)
* 5 Nielsen
* 6 Lerby
* 7 Helt
* 8 Frimann
* 9 Heintze
* 10 Elkjær
* 11 Laudrup
* 12 L. Olsen
* 13 Jensen
* 14 J. Olsen
* 15 Povlsen
* 16 Schmeichel
* 17 Berggreen
* 18 Eriksen
* 19 Kristensen
* 20 Vilfort
* Landslagstrener: Piontek

 | Flagget til Danmark |

| * v
* d
* r
Danmarks tropp – EM i fotball 1992 Vinnere (1. tittel) |
| --- |
| 
* 1 Schmeichel
* 2 Sivebæk
* 3 K. Nielsen
* 4 Olsen (k)
* 5 Andersen
* 6 Christofte
* 7 Jensen
* 8 Mølby
* 9 Povlsen
* 10 Elstrup
* 11 Laudrup
* 12 Piechnik
* 13 Larsen
* 14 Frank
* 15 Christensen Arensøe
* 16 Krogh
* 17 Christiansen
* 18 Vilfort
* 19 P. Nielsen
* 20 Bruun
* Landslagstrener: R.M. Nielsen

 | Flagget til Danmark |

|  |  |
| --- | --- |
| Oppslagsverk/autoritetsdata | Munzinger (sport)
 |

Portal: Danmark